Vrou sterf ná dae langs lewensmaat se lyk; polisie reageer nie op oproep | Maroela Media
Lamara Bell. Foto: Facebook
Die BBC berig dat Haar Majesteit se Inspektoraat vir Polisiebeamptes in Skotland (HMICS) 'n dringende hersiening gaan doen oor die hantering van oproepe aan die polisie in Skotland. Dit volg nadat Lamara Bell (25) vir drie dae langs haar lewensmaat in 'n motorwrak vasgekeer was voordat die polisie op 'n oproep wat hulle oor die ongeluk ontvang het, gereageer het. Bell is intussen in die hospitaal oorlede.
Bell en haar lewensmaat, John Yuill (28), was verlede Sondag in 'n ongeluk langs die M9-snelweg betrokke. Die polisie het dieselfde dag 'n oproep oor die ongeluk gekry, maar eers die Woensdag daarop reageer. Yuill was reeds dood en Bell was in 'n kritiek toestand. Sy is Sondagoggend, presies 'n week ná die ongeluk, oorlede.
Die hersiening is deur die Skotse regering versoek. Dit sal fokus op die maniere waarop oproepe aan die polisie hanteer word en sal samelopend wees met die ondersoek wat deur die Skotse kommissaris vir polisie-ondersoeke en -hersiening (PIRC) gedoen word oor die spesifieke ongeluk.
Bell se familie het intussen 'n verklaring gesê hulle is "kwaad en gewalg" oor die manier waarop die Skotse polisie die saak hanteer het. Die paartjie word oorleef deur hul twee jong kinders.
Wonder of hul polisie lesse gekry het by die SA Polisie. Of kom hul dalk van Suid-Afrika af? Dit is n skande. Sy kon dalk geleef het. Hoop haar familie dagvaar die polisie
Maroela is dit dan nou werklik nodig om nog buitelandse grusame lyding en die onverantwoordelikheid van polisie ook nog in ons kele af te druk. Hier by ons loop dit alreeds by ons ore uit.
Uiters onsmaaklik. Patetiese gedrag van die polisie.
Nou wonder ek net of niemand anders daar verby gery het ni…. wat van Netcare 911 of sulke dienste. En…. as dit nou dag 2 is, ry n mens net verby en sê… o golly me another day has passed…. lyk my meer mense is skuldig as net di polieste
Hier by ons het dit in Maart gebeur dat die polisie gebel is en 'n week later het ek vir hulle gaan sê "dankie maar nee dankie dat julle ná 'n week nog nie opgedaag het".